Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 132

8. évfolyam Témakör Tartalom Rendgyakorlatok Sorakozások, nyitódások, zárkózások: vonal- és oszlopalakzatban, az igazodás, takarás begyakorlásával. Fejlődés kettes oszlopba járás és lassú futás közben, torlódásmentes átmenettel. Menetelés alakzatformálással. Sorbontások, alakzatváltások különböző formái. Gimnasztika Szabadgyakorlatok és szabadgyakorlati alapformájú társas, kéziszer- és egyszerű szergyakorlatok, emelt szériaszámmal. Önálló bemelegítés 8—10 gimnasztikai gyakorlattal, egyénileg, előtornásszal, párban -tükörképjáték. Zenés gimnasztika. Atlétika Futások: futóiskola feladatai nehezedő feltételek között. Rövid és középtávú futások egyénileg és csoportosan, időméréssel. Térdelőrajt vezényszóra, kifutással. Ugrások: ugróiskola feladatai, helyből, sorozatban. Távolugrás teljes rohammal, elugródeszkáról, guggoló technikával. Magasugrás: lépő technikával, a magasság fokozatos emelésével — differenciáltan. Dobások: helyből, nekifutásból, távolba és célba, egy- és két kézzel. Kislabdadobás teljes rohammal, keresztlépéssel, teljesítményemeléssel. Súlylökés 2 kg-os tömött labdával, oldalfelállásból. Torna Ismert 3—6 elem összekapcsolásával összefüggő talajgyakorlat végzése. Talajtorna: fejenállás térdelésből, guggolásból, terpeszállásból indítva, gurulás előre, érkezés guggolásba. Kézenállás, ereszkedés guruló átfordulásba. Cigánykerék, domináns oldalra. Szekrényugrás, átguggolás, átterpesztés, 5. rekeszállásban, dobbantó használatával — differenciáltan. Ismert elemek összekapcsolása gyűrűn: zsugor, hátsó, nyújtott testű, lebegő lefüggés. Függésgyakorlatok: bordásfalon, „vándormászás” karral, rúdon és kötélen mászás 2—3-szor egymás után — fejlettség, adottság szerint. 2000/135/II. szám Témakör Tartalom Testnevelési és sportjátékok Sportjátékok: röplabdázás, labdarúgás, kosárlabdázás. A játékok technikai, taktikai alapjainak begyakorlása, a szabályok fokozatos szigorításával (gyorsindítások, cselezések, pontszerzésre törekvés). Küzdőjátékok: húzások-tolások párokban és csoportban. Természetben űzhető sportok A helyi lehetőségek függvényében választhatóak a sportágak és sporteszközök. Könnyített testnevelés Mozgáskorrekciót szolgáló gyakorlatok egyénre szabottan, valamint a testnevelés tantervben a nem ellenjavallt tananyagok. Úszás (lehetőség szerint) Szárazföldi gyakorlatok. Speciális célgimnasztika. Vízbiztonsági gyakorlatok. Mell- és gyorsúszás növekvő távon. Rajttechnika és fordulók úszásnemekhez kapcsolása. Vízi játékok. Tevékenységek Az atlétikai alapmozgások technikai gyakorlása. Mozgásműveltséget fejlesztő gyakorlatok. Zenés gimnasztikai gyakorlás. A motorikus képességek gyakorlása a testnevelés témaköreinek megfelelően. A kondicionális képességek gyakorlása. A koordinációs képességek továbbfejlesztése. A mozgáskontroll gyakorlása. Sportjátékok és testnevelési játékok gyakorlása, szabályok betartása, alkotása. Az alapvető játékelemek rögzítése, támadási és védekezési megoldások bővítése a kosárlabda, a röplabda, a labdarúgás keretében. Az egészséges életmód szokásainak alkalmazása. Rendszeres testedzés. Sportolás természeti környezetben. Részvétel helyi és iskolák közötti versenyeken, ügyességi vetélkedőkön. A vízbiztonság automatizálása. A mell- és a gyorsúszás gyakorlása. A sportolás higiéniai teendőinek rendszeres elvégzése. Követelmény — Lássa be a tanult rendgyakorlatok szükségességét, az utasításokat megfelelő önfegyelemmel hajtsa végre. — Legyen képes bemelegítésre alkalmas 8—10 gimnasztikai gyakorlat önálló elvégzésére. — Ismerje a legfontosabb testtartást javító gyakorlatokat, alkalmazza tanórán kívül is. — Tudjon 6—8 percig kitartóan futni. — Ismerje és alkalmazza az ugrásoknál az energikus elugrást, a légmunka fontosságát, a biztonságos talajérést. — Mérhetően javuljon a hajítás és a lökés mozdulata, fejlődjön teljesítménye az előző évihez képest. — Tudjon 3—6 elemből álló összefüggő talajgyakorlatot (tanári segítséggel) folyamatosan bemutatni. — Labilis egyensúlyi helyzetben is növekvő biztonsággal uralja testhelyzetét. — Legyen gyakorlott két sportjátékban, ismerje és tudja betartani a szabályokat. — Tanúsítson megfelelő önfegyelmet, önuralmat, sportszerű magatartást játék közben. — Ismerjen két úszástechnikát és legyen képes folyamatos úszásra. — Tudjon alkalmazkodni az időjáráshoz szabadtéri sporttevékenység közben is. 2000/135/II. szám OSZTÁLYF ŐNÖKI ÓRA 5—8. évfolyam Az osztályfőnöki órának nem az a feladata, hogy a tanulók tanórán mutatott teljesítményét az ötfokú skálán megjelenítse, hanem hogy a személyiségük alakulását nyomon követve szintetizálja a nevelési folyamatot, formálja a pozitív attitűdöt. Az osztályfőnöki órák terápiás jellege hangsúlyozott, az egyénhez, a sérüléshez, a speciális szükséglethez igazított módszerek, tartalmak szolgálják az eredményes habilitációt. Az osztályfőnök — a sérülésspecifikumok figyelembevételével — az életkori, kamaszkori sajátosságokból kiindulva a személyiség fejlődésében, alakulásában, megnyilvánulásában bizonyos elvárásokat fogalmazhat meg, amelyet viszonyítási alapként kezelhet a tanuló személyiségfejlődésének megítélésében. Célok — Sérülésspecifikus eljárások alkalmazásával fejleszteni a tanulók társas kapcsolatát, a helyes magatartási és viselkedési szokások elsajátítását, a szabálytudat erősítését. — Az egyéni szükségletek mentén építkezve az énkép, az önértékelés alakítása, az érzelmi egyensúly, a jó iránti fogékonyság megteremtése. — A konkrét tapasztalatok és élmények feldolgozásával, értelmezésével fejleszteni a szociabilitást, a testi-lelki harmóniát. Feladatok — Erősítse a terápiás eljárások alkalmazásával az önismeretet, az önelfogadást és az önfejlesztést. — Biztosítsa a szociális érzékenység légkörét, a konfliktus kezelésének konkrét megoldását helyzetgyakorlatokon, megélt, átélt élményeken keresztül. — Tudatosítsa az értékek védelmével kapcsolatos felelősséget, keresse a közvetlen környezet humán értékeit. — Gyűjtsön tapasztalatokat a serdülőkor testi-lelki változásairól — vitassa meg a saját élményeket, véleményeket. — Alakítson ki riportok, filmek, cikkek, tanulmányok értelmezésével, megvitatásával — saját élmény eseti bekapcsolásával — pontos képzetet és viszonyulást az élvezeti szerek veszélyeiről, a deviáns magatartás következményeiről. — Készítse fel a tanulókat a pályaválasztásra, a reális életcélok megfogalmazására. — Gyűjtsön tapasztalatokat a munka világáról, a szakmákról. — Feladat továbbá a vonzódások, lehetőségek mérlegelése — szakmatanulási lehetőségek a képességnek megfelelően —, a képességfejlesztés útjainak, módjainak számbavétele az életcélok elérése érdekében. Óraszámok Évfolyamok 5. 6. 7. 8. Heti óraszám Éves óraszám 2000/135/II. szám Témakörök Témakör Évfolyamok 5. 6. 7. 8. Társas kapcsolatok, illemszabályok x x Társas kapcsolatok, konfliktuskezelések x x Önismeret, testi-lelki egészség x x x x Az emberi természet x x Pályakép, pályatükör x Az osztályfőnöki óra sajátos jellege, funkciója nem teszi szükségessé a hagyományos módon történő ellenőrzést, értékelést, osztályozást. Fejlesztendő készségek, képességek, attitűdök Önismeret, a reális önértékelés, akaraterő. Eredményes alkalmazkodás képessége a társas kapcsolatokban. A szokások, a normák bensővé válása szociális helyzetekben. A társas kapcsolatra való alkalmasság, a szociális érzület. A család, a barát, a társ értékeinek felismerése, képesség az el- és a befogadásra, az őszinteség, a becsületesség. Az emberi élet megbecsülésének képessége, a test, a lélek egészsége, megóvása. A felelősség, a kötelesség, az udvariasság, készség a másság elfogadására. A környezet értékeinek megbecsülése. A kulturált vita és konfliktuskezelés készségei.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes